30/09/2019 | Administración LocalMunicipal
A Pobra do Caramiñal
Aprobación de prezo público

EDICTO Unha vez aprobada polo Pleno da corporación, na sesión realizada no día 12 de setembro de 2019, a regulación do prezo público pola asistencia ás actividades desenvoltas no marco dos obradoiros de conciliación e ó servizo de madruga e de comedor, procédese á súa publicación de acordo co previsto no artigo 45.1 da Lei 39/2015, do 1 de outubro, do procedemento administrativo común das administracións públicas e no artigo 70.2 da Lei 7/1985, do 2 de abril, reguladora das bases do réxime local. O cal se fai público para xeral coñecemento, advertíndose de que o dito acordo pon fin á vía administrativa, polo cal se poderá interpor contra el, con carácter previo e potestativo, un recurso de reposición, ante o propio Pleno, no prazo dun mes contado a partir do día seguinte ó da publicación deste anuncio no Boletín oficial da Provincia da Coruña ou, alternativamente, un recurso contencioso-administrativo ante os xulgados do Contencioso-Administrativo, no prazo de dous meses dende a devandita publicación. Todo iso en virtude do disposto nos artigos 52 da Lei 7/1985, do 2 de abril, reguladora das bases do réxime local; 123 e 124 da Lei 39/2015, do 1 de outubro, do procedemento administrativo común das administracións públicas; e nos artigos 8 e 46.1 da Lei 29/1998, do 13 de xullo, reguladora da xurisdición contencioso-administrativa. No caso de se interpor un recurso de reposición, non se poderá interpor un recurso contencioso-administrativo ata a resolución expresa daquel ou a súa desestimación presunta (artigo 123.2 da Lei 39/2015, do 1 de outubro). “PREZO PÚBLICO POLA ASISTENCIA ÁS ACTIVIDADES DESENVOLTAS NO MARCO DOS OBRADOIROS DE CONCILIACIÓN E Ó SERVIZO DE MADRUGA E DE COMEDOR ARTIGO 1.–FUNDAMENTO E NATUREZA. De conformidade co previsto nos artigos 127 e 41 a 47 do Real decreto lexislativo 2/2004, do 5 de marzo, polo cal se aproba o Texto refundido da Lei reguladora das facendas locais, este concello estabelece o prezo público pola asistencia ás actividades desenvoltas no marco dos obradoiros de conciliación e o servizo de madruga, así como o de comedor. ARTIGO 2.–CONCEPTO. O prezo público regulado neste acordo constitúe unha prestación patrimonial de carácter público que se satisfará polas persoas usuarias que voluntariamente soliciten a súa participación nas actividades definidas no artigo 1. ARTIGO 3.–PERSOAS OBRIGADAS Ó PAGAMENTO. Están obrigadas ó pagamento do prezo público as persoas físicas ou xurídicas que soliciten e/ou participen nalgunha das actividades enumeradas no artigo 1. ARTIGO 4.–CONTÍA. Os prezos públicos rexeranse polo seguinte cadro de tarifas: OBRADOIROS DE CONCILIACIÓN DE VERÁN-MÓVETE 60 €/persoa/mes completo 40 €/persoa/quincena 15 €/persoa/mes de xuño, días non lectivos 15 €/persoa/mes de setembro, días non lectivos Se as persoas usuarias precisan o servizo de madruga, aplicaranse as tarifas reguladas no apartado de servizo de madruga, dependendo do horario e da quenda que soliciten. OBRADOIROS DE CONCILIACIÓN DO NADAL 30 €/persoa/obradoiro OBRADOIROS DE CONCILIACIÓN DO ENTROIDO 9 €/persoa/obradoiro OBRADOIROS DE CONCILIACIÓN DA SEMANA SANTA 15 €/persoa/obradoiro OBRADOIROS DE CONCILIACIÓNS PUNTUAIS 3 €/persoa/día solto Nos obradoiros de conciliación do Nadal, Entroido, Semana Santa e conciliación puntuais, o servizo de madruga terá un custo de 1 €/día/hora e 1,5 €/día/máis dunha hora. As persoas usuarias que teñan o servizo de madruga durante todo o ano a mes completo non estarán obrigadas a paga-lo servizo de madruga nos obradoiros de conciliación do Nadal, Entroido, Semana Santa e obradoiros de conciliación puntuais. SERVIZOS DE MADRUGA E DE COMEDOR 12 €/persoa/mes completo, por unha hora/día 16 €/persoa/mes completo, por máis dunha hora/día 8 €/persoa/dúas semanas, por unha hora/día 12 €/persoa/dúas semanas, por máis dunha hora/día Mes de xuño e setembro período lectivo: 8,40 €/persoa/mes completo, por unha hora/día 11,20 €/persoa/mes completo, por máis dunha hora/día Mes de xuño e setembro período non lectivo: 3,60 €/persoa/mes completo, por unha hora/día 4,80 €/persoa/mes completo, por máis dunha hora/día Días soltos: 1 €/día/hora 1,5 €/día/máis dunha hora Cando asistan 2 ou máis irmáns ou irmás simultaneamente á mesma actividade, a segunda persoa terá unha bonificación do 50% na cota, e a terceira asistirá de xeito gratuíto. ARTIGO 5.–OBRIGA DE PAGAMENTO E PRAZOS. A obriga de pagamento xurdirá con carácter xeral cando se inicie a prestación dos servizos correspondentes. Non obstante, cando, por causas non imputábeis á persoa demandante do servizo, este non se preste, procederase á devolución do importe efectivamente aboado. O prezo público aboarase en réxime de autoliquidación, e deberá ser aboado con periodicidade mensual por mes vencido. ARTIGO 6.–PROCEDEMENTO DE PREMA. As débedas pola falta do pagamento dos prezos estipulados no artigo 4 exixiranse polo procedemento de constrinximento de acordo co disposto nos artigos 10.1 e 46.3 do Real decreto lexislativo 2/2004, do 5 de marzo, polo cal se aproba o Texto refundido da Lei reguladora das facendas locais. DISPOSICIÓN DERROGATORIA. DERROGACIÓN NORMATIVA Queda derrogada a seguinte regulación: – PREZO PÚBLICO POLA ASISTENCIA ÁS ACTIVIDADES DESENVOLTAS NO MARCO DOS OBRADOIROS DE CONCILIACIÓN E Ó SERVIZO DE MADRUGA, publicado no Boletín Oficial da Provincia da Coruña do día 25-10-2018, n.º 204. DISPOSICIÓN DERRADEIRA O presente acordo entrará en vigor trala publicación do seu texto no Boletín Oficial da Provincia, nos termos indicados no artigo 70 da Lei 7/1985, do 2 de abril, reguladora das bases do réxime local.” A Pobra do Caramiñal, 25 de setembro de 2019. O alcalde José Luis Piñeiro García